સ્ત્રી-પુરુષને સમાન ગણવાની વાતે મહિલાઓ મક્કમ અને બહુમતીમાં હોય અને પુરુષો તરફથી ઓછું સમર્થન મળે એ સમજી શકાય એવી વાત ગણાય, પરંતુ સ્ત્રી-પુરુષને એકસરખાં જ ગણવાની વાતે પુરુષો મક્કમ હોય, બહુમતીમાં હોય અને મહિલાઓ ઢીલું વાટતી હોય તો કેવું લાગે? તાજેતરમાં બ્રિટનમાં થયેલા સર્વેક્ષણમાં આ જ હકીકત જાણવા મળી છે. આ સરવે મહિલા અધિકાર માટે કામ કરતી ધર્માદા સંસ્થા ફોસેટ સોસાયટી દ્વારા કરાવવામાં આવ્યો હતો.